en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കേരളത്തില്‍ അടുത്ത കാലത്തുണ്ടായ സിപിഐ, സിപിഎം സംവാദങ്ങളില്‍ ഇരുപാര്‍ട്ടികള്‍ക്കും കോണ്‍ഗ്രസുമായുള്ള ബന്ധവും പരാമര്‍ശവിഷയമായി. സിപിഐക്ക് പഴയ കോണ്‍ഗ്രസ് ബന്ധത്തിന്റെ ചൊരുക്കാണെന്നു പിണറായി വിജയന്‍ പറഞ്ഞപ്പോള്‍ സിപിഎമ്മും കോണ്‍ഗ്രസുമായി സഹകരിച്ചുവെന്നായിരുന്നു പന്ന്യന്‍ രവിന്ദ്രന്റെ മറുപടി. ഇരുകൂട്ടരും യോജിക്കുന്ന ഒരുകാര്യം കോണ്‍ഗ്രസുമായി ചേരുന്നത് എന്തോ മഹാപരാധമാണെന്നതാണു.
ഇത് തന്നെയാണു ഇന്ത്യയിലെ കമ്യുണിസ്റ്റുപാര്‍ട്ടികളുടെ ശാപവും. ഇന്ത്യയില്‍ കമ്യുണിസ്റ്റുപാര്‍ട്ടി സ്ഥാപിതമായതിന്റെ 100 വാര്‍ഷികം ആഘോഷിക്കുന്നതിനു ഇനി ഒരു വര്‍ഷംകൂടിയെ ബാക്കിയുള്ളൂ. ഇന്നും രാജ്യത്ത് ഏതാനും പോക്കറ്റുകളില്‍ മാത്രമൊതുങ്ങുന്ന അപ്രസക്തമായ ഒരു രാഷ്ട്രീയ ശക്തിയായി ഒതുങ്ങി പോയതിന്റെ കാരണം ജനാധിപത്യ ശക്തികളുമായുള്ള സഹകരണത്തിന്റെ അഭാവംതന്നെയാണു. ജനാധിപത്യശക്തികള്‍ എന്ന പേരില്‍ കഴിഞ്ഞ കുറെ ദശകങ്ങളായി കമ്യുണിസ്റ്റുപാര്‍ട്ടികള്‍ സഹകരിച്ചത് വ്യക്തി കേന്ദ്രീകൃതവും ജാതിയെ അടിസ്ഥാനമാക്കിയുള്ളതും പ്രാദേശിക സ്വഭാവമുള്ളതുമായ സങ്കുചിത താല്‍പ്പര്യങ്ങളാല്‍ നയിക്കപ്പെടുന്ന ഏതാനും പാര്‍ട്ടികളുമായിട്ടായിരുന്നു.
സ്വാതന്ത്ര്യാനന്തരം കോണ്‍ഗ്രസ് വിരോധത്തിന്റെതായ ഒരു രാഷ്ട്രീയനയമാണ് കമ്യുണിസ്റ്റുപാര്‍ട്ടി പിന്തുടര്‍ന്നത്. സോവിയറ്റ് യുണിയനില്‍ സ്റ്റാലിന്‍ വാഴ്ചയുടെ കാലത്ത് കമ്യുണിസ്റ്റ് ഇന്റര്‍നാഷണല്‍ (കൊമിന്റെണ്‍) ആയിരുന്നു ഓരോ രാജ്യത്തെയും കമ്യുണിസ്റ്റ് പാര്‍ട്ടിയുടെ നയം തീരുമാനിച്ചിരുന്നത്. സ്റ്റാലിന്‍ പിന്തുടര്‍ന്നിരുന്ന ഇടതുപക്ഷ സാഹസികതയുടെയും വിഭാഗീയതയുടെയും ആയ നയങ്ങള്‍ ആയിരുന്നു കൊമിന്റെണ്‍ നടപ്പാക്കിയത്. സ്വതന്ത്ര ഇന്ത്യയുടെ പ്രധാനമന്ത്രിയായ ജവഹര്‍ലാല്‍ നെഹ്രുവിനെ ഒരു സാമ്രാജ്യത്വ ദാസനായി കാണുന്ന സമീപനമായിരുന്നു അത്. കമ്മ്യുണിസ്റ്റുപാര്‍ട്ടി ജനങ്ങളില്‍ നിന്നും വളരെയേറെ ഒറ്റപ്പെടുന്നതിനു ഇടയാക്കിയ കല്‍കത്ത തീസിസും മറ്റും ഈ നയത്തില്‍ നിന്നും ഉരുത്തിരിഞ്ഞതാണ്.
നെഹ്രുവിനെ കമ്യുണിസ്റ്റ് പാര്‍ട്ടി ശക്തമായി എതിര്‍ക്കുമ്പോള്‍പ്പോലും അദ്ദേഹം കമ്യുണിസ്റ്റുപാര്‍ട്ടിയെ ശത്രുവായി കണ്ടിരുന്നില്ല. ആഭ്യന്തരമന്ത്രിയായിരുന്ന സര്‍ദാര്‍ പട്ടേല്‍ ഉള്‍പ്പടെ അക്കാലത്ത് കോണ്‍ഗ്രസ് പാര്‍ട്ടിയിലും ഗവണ്മെന്റിലും ശക്തമായ സ്വാധീനം ചെലുത്തിയിരുന്ന വലതുപക്ഷ വിഭാഗം കമ്യുണിസ്റ്റുകാര്‍  രാജ്യത്തിന് അപകടകാരികളാണെന്നു പറഞ്ഞപ്പോള്‍, കമ്യുണിസ്റ്റുകാരല്ല വര്‍ഗീയവാദികളാണു ഏറ്റവും വലിയ അപകടകാരികള്‍ എന്ന് പറയാന്‍ ആര്‍ജ്ജവം കാട്ടിയ  നേതാവായിരുന്നു നെഹ്‌റു. മാര്‍ക്‌സിസ്റ്റ് പ്രത്യയ ശാസ്ത്രത്തില്‍ ആകൃഷ്ടനായിരുന്ന നെഹ്‌റു സോവിയറ്റ് യുണിയനെയോ ചൈനയെയോ അന്ധമായി അനുകരിക്കാതെ സോഷ്യലിസ്റ്റ് മാതൃകയിലുള്ള ഒരു സമൂഹം ഇന്ത്യയില്‍ കെട്ടിപ്പടുക്കുന്നതിനായി  ശ്രമിച്ച നേതാവാണ്. സാമ്രാജ്യത്വ വിരുദ്ധ നിലപാടുകളില്‍ അടിയുറച്ചു നിന്ന നെഹ്‌റു ചേരിചേരാ പ്രസ്ഥാനത്തിന്റെ ശില്‍പ്പികളില്‍ പ്രമുഖനായിരുന്നു.
സ്റ്റാലിന്റെ അവസാനകാലത്ത് തന്നെ നെഹ്രുവിനോടുള്ള സമീപനത്തില്‍ മാറ്റം ദൃശ്യമായി തുടങ്ങി. പ്രായോഗിക കമ്മ്യുണിസത്തിന്റെ വക്താവായിരുന്ന ക്രൂഷ്‌ചേവിന്റെ കാലമെത്തിയപ്പൊഴെക്കും ഇന്ത്യയും സോവിയറ്റ് യുണിയനും  തമ്മില്‍ അടുത്ത സഹകരണം സ്ഥാപിച്ചു. ചൈനയുടെ സ്ഥിതിയും വ്യത്യസ്തമായിരുന്നില്ല. ഒരിക്കല്‍ ചൈന സന്ദര്‍ശിച്ച ഇന്ത്യന്‍ കമ്യുണിസ്റ്റ് പാര്‍ട്ടിയുടെ ഒരു പ്രതിനിധിസംഘത്തോട് എന്തിനാണു പ്രതിപക്ഷമായി പ്രവര്‍ത്തിക്കുന്നതെന്ന്  ചൈനയുടെ പ്രസിഡന്റും  ചൈനീസ് കമ്യുണിസ്റ്റ് പാര്‍ട്ടി യുടെ സമുന്നതനായ സൈദ്ധാന്തിക നേതാവും ആയിരുന്ന ലിയു ഷാവൊചി ചോദിക്കുകയുണ്ടായി. (മാവോയുടെ സാംസ്‌കാരിക വിപ്ലവകാലത്ത് 'മുതലാളിത്ത പാതക്കാരന്‍' എന്ന മുദ്രകുത്തി അദേഹത്തെ പുറത്താക്കി). സ്റ്റാലിന്റെ വിഭാഗീയ സാഹസിക നയങ്ങളാണ് ശരിയെന്നു വിശ്വസിച്ചിരുന്ന സിപിഐയിലെ ഒരു വിഭാഗത്തിന് സോവിയറ്റ് യുണിയന്റെയും ചൈനയുടെയും ഈ നയം ഇഷ്ടപ്പെട്ടിരുന്നില്ല.
പിന്നീട് അതിര്‍ത്തി പ്രശ്‌നത്തിലാണ് ചൈന ഇന്ത്യയുടെ ശത്രുവായി മാറിയതും ഇന്ത്യന്‍ കമ്യുണിസ്റ്റ് പാര്‍ട്ടിയെ പിളര്‍പ്പിലേക്ക് നയിക്കുംവിധം ഒരു വിഭാഗത്തെ പ്രോത്സാഹിപ്പിച്ചതും. ഇന്ത്യയില്‍ കമ്യുണിസ്റ്റ് വിരുദ്ധ വികാരം ആളിക്കത്തിക്കാന്‍ കോണ്‍ഗ്രസിന് അകത്തും പുറത്തുമുള്ള  വലതുപക്ഷ ശക്തികള്‍ അതിര്‍ത്തി തര്‍ക്കവും 1962ലെ ഇന്ത്യാചൈന യുദ്ധവും ഉപയോഗപ്പെടുത്തി. നെഹ്രുവിന്റെ നയങ്ങള്‍ക്കെതിരെ അവര്‍ കടന്നാക്രമണം നടത്തി.
നെഹ്രുവിനു ശേഷം അധികാരത്തില്‍ വന്ന ഇന്ദിരാഗാന്ധി കൂടുതല്‍ നിശ്ചയദാര്‍ഢ്യത്തോടെ സാമ്രാജ്യത്വ വിരുദ്ധമായ നിലപാടുകള്‍ പിന്തുടരുകയുണ്ടായി. സോവിയറ്റ് യുണിയനും സോഷ്യലിസ്റ്റ് ചേരിയിലുള്ള രാഷ്ട്രങ്ങളുമായി ഉറ്റ സൗഹൃദം പുലര്‍ത്തി. ദേശവല്‍ക്കരണം, മുന്‍ നാടുവഴികളുടെ പ്രിവിപഴ്‌സ് നിര്‍ത്തലാക്കല്‍ തുടങ്ങിയ നടപടികളിലൂടെ കുത്തകവിരുദ്ധവും ജന്മിത്വവിരുദ്ധവുമായ ചില നടപടികള്‍കൂടി സ്വീകരിച്ചു. നെഹ്രുവിനു ശേഷം കോണ്‍ഗ്രസ് പാര്‍ട്ടിയെ വലത്തോട്ട് നയിക്കാന്‍ ശ്രമിച്ചവര്‍ വഴിപിരിഞ്ഞു. അവര്‍ മറ്റു വലതുപക്ഷ വര്‍ഗീയശക്തികളുമായി ചേര്‍ന്നു മഹാസഖ്യം രൂപീകരിച്ചു. ആ സഖ്യം തന്നെയാണു പിന്നീട് ജയപ്രകാശ് നാരായണനെ മുന്നില്‍ നിര്‍ത്തി 'ഇന്ദിര ഹഠാവോ' പ്രസ്ഥാനം തുടങ്ങുകയും അടിയന്തരാവസ്ഥ പ്രഖ്യപനത്തിലേക്കു നയിച്ച സാഹചര്യം സൃഷ്ടിക്കുകയും ചെയ്തത്.
1969ല്‍ കോണ്‍ഗ്രസ് പാര്‍ട്ടി ഭിന്നിക്കുകയും ഇന്ദിരാഗാന്ധി മന്ത്രിസഭ ന്യുനപക്ഷമായി തീരുകയും ചെയ്തപ്പോള്‍ ഇരു കമ്യുണിസ്റ്റുപാര്‍ടികളും ഡിഎംകെയും ചേര്‍ന്ന് ആ മന്ത്രിസഭയെ പിന്തുണക്കുകയും ചെയ്തു.
പക്ഷെ 1971ല്‍  പൊതു തെരഞ്ഞെടുപ്പു നടന്നപ്പോള്‍ സിപിഎം കോണ്‍ഗ്രസ് വിരുദ്ധ ചേരിയിലേക്ക് പോയി. എന്നാല്‍ സിപിഐ കോണ്‍ഗ്രസ് സഹകരണം തുടര്‍ന്നു. കേരളത്തില്‍ സി അച്ചുതമേനോന്റെ നേതൃത്വത്തില്‍ ഉള്ള മന്ത്രിസഭ ആ സഹകരണത്തിന്റെ ഫലമായിരുന്നു. കേരളത്തിലെ ഏറ്റവും മികച്ച മന്ത്രിസഭയെന്നു സാര്‍വത്രികമായ അംഗീകാരം നേടുന്നതിനു ആ ഗവണ്മെന്റിനു കഴിഞ്ഞു (സിപിഎം മാത്രം അത് അംഗീകരിക്കുന്നില്ല). കമ്മ്യുണിസ്റ്റു-കോണ്‍ഗ്ര്‌സ് സഹകരണം തുടര്‍ന്നിരുന്നുവെങ്കില്‍ അത് രാജ്യത്ത് സൃഷ്ടിക്കുമായിരുന്ന ചലനത്തിന്റെ ദൃഷ്ടാന്തമാണിത്.
കൂടുതല്‍ സ്റ്റാലിനിസ്റ്റ് ശൈലിയില്‍ (രാഷ്ട്രീയമായും സംഘടനാപരമായും) പ്രവര്‍ത്തിച്ചതിനാലാണു സിപിഎം കോണ്‍ഗ്രസ് വിരോധം മുഖമുദ്രയാക്കിയത്.1977ലെ തെരഞ്ഞെടുപ്പു പരാജയത്തെ തുടര്‍ന്നു  സിപിഐയും നയംമാറ്റുകയും കോണ്‍ഗ്രസ് വിരോധം സ്വീകരിക്കുകയും ചെയ്തു. ആ നയം ഇപ്പോള്‍ ദേശീയ തലത്തില്‍ സിപിഐയുടെ രാഷ്ട്രീയ പ്രസക്തി തന്നെ ഇല്ലാതാക്കിയിരിക്കുന്നു.
രാജ്യത്തെ വര്‍ഗീയശക്തികളുടെ ഭീഷണിയില്‍ നിന്നും രക്ഷിക്കുന്നതിനു ഒന്നാം യുപിഎ ഗവണ്മെന്റിന്റെ കാലത്ത് വീണ്ടും ഇരുകമ്യുണിസ്റ്റുപാര്‍ടികളും കൊണ്‍ഗ്രസുമായി അടുത്തു. അതിന്റേതായ പ്രയോജനവും രാജ്യത്തിനുണ്ടായി. ജനങ്ങള്‍ക്ക് ഇനിയും ബോധ്യപ്പെടാത്ത എന്തോ കാരണം പറഞ്ഞു ആ സഹകരണം അവസാനിപ്പിച്ചു. അതിന്റേതായ തിക്തഫലങ്ങള്‍ ഇന്നിപ്പോള്‍ അനുഭവിക്കുകയാണ്.
അന്ന് പിന്തുണ പിന്‍വലിച്ചത് ശരിയായില്ല എന്ന് സിപിഐ പിന്നീട് അഭിപ്രായപ്പെട്ടു. സിപിഎമ്മില്‍ അതിനെക്കുറിച്ച് രണ്ടഭിപ്രായമുണ്ട്. അടവുനയം സംബന്ധിച്ച് സിപിഎമ്മില്‍ ഇന്ന് നടക്കുന്നതായ തര്‍ക്കം സ്റ്റാലിനിസ്റ്റ് നയങ്ങള്‍ മുറുകെ പിടിക്കുന്നവരും അല്ലാത്തവരും തമ്മിലുള്ള പോരാട്ടമാണ്. നെഹ്രുവിനെയും ഇന്ദിരയെയും രൂക്ഷമായി വിമര്‍ശിച്ച കമ്യുണിസ്റ്റുകാര്‍ക്കു അവര്‍ പിന്തുടര്‍ന്ന നയങ്ങളുടെ സംരക്ഷണത്തിനായി ഇന്ന് പൊരുതേണ്ടിവന്നിരിക്കുന്നുവെന്നത് ചരിത്രത്തിന്റെ വിരോധാഭാസമായിരിക്കാം.
ഇന്ത്യയില്‍ കമ്യുണിസ്റ്റ് പ്രസ്ഥാനം വളര്‍ച്ചനേടിയിട്ടുള്ള രണ്ടു സന്ദര്‍ഭങ്ങളെയുള്ളു. സ്വാതന്ത്ര്യത്തിനു മുമ്പ് പി സി ജോഷി ജനറല്‍ സെക്രട്ടറിയായിരുന്ന കാലഘട്ടമാണ് ആദ്യം. പാര്‍ട്ടിയുടെ ജനകീയ അടിത്തറ വിപുലമാകുകയും ഒട്ടേറെ വിശിഷ്ട വ്യക്തിത്വങ്ങളെ പാര്‍ട്ടിയിലേക്ക് ആകര്‍ഷിക്കുന്നതിനും കഴിഞ്ഞു. ഭിന്നിപ്പിനുശേഷം 1970കളില്‍ സിപിഐ ഗണ്യമായ വളര്‍ച്ചനേടിയിരുന്നു. ഇന്ത്യന്‍ കമ്യുണിസ്റ്റ് പ്രസ്ഥാനത്തില്‍ ക്രാന്തദര്‍ഷികളായ രണ്ടു നേതാക്കളായിരുന്നു ജോഷിയും എസ് എ  ഡാങ്കെയും. കോണ്‍ഗ്രസ്-കമ്യുണിസ്റ്റ് സഹകരണത്തിന്റെ പ്രാധാന്യം മനസിലാക്കിയിരുന്ന അവരെ സ്റ്റാലിനിസ്റ്റുകള്‍ 'പരിഷ്‌ക്കരണ വാദി'യായും 'തിരുത്തല്‍ വാദി'യായും മുദ്രകുത്തി.
ഭിന്നിപ്പിനുശേഷം വലിയ വളര്‍ച്ച നേടിയെന്നു സിപിഎം നേതാക്കള്‍ അവകാശപ്പെടുന്നുണ്ട്. എന്നാല്‍ പ്രത്യയ ശാസ്ത്രപരമായോ രാഷ്ട്രീയമായോ ഉറച്ച അടിത്തറയൊന്നും ഇല്ലാത്ത ഒരു ആള്‍ക്കൂട്ടം മാത്രമാണു സിപിഎമ്മിനുള്ളത്. സിപിഎമ്മില്‍ നിന്നും നേരെ ബിജെപിയിലേക്ക് ചേക്കേറുന്ന രാഷ്ട്രീയ നിലവാരം മാത്രമേ അവര്‍ക്കുള്ളു.
തിരിച്ചടികള്‍ നേരിട്ടുവെങ്കിലും ലോകത്ത് കമ്യുണിസ്റ്റ് പ്രസ്ഥാനത്തിനും ഇടതുപക്ഷത്തിനും പ്രസക്തി നഷ്ടപ്പെട്ടിട്ടില്ല. സ്റ്റാലിനിസത്തിന്റെ  സ്വാധീനത്തില്‍ നിന്നും മുക്തിനേടുകയും ജനാധിപത്യവല്‍ക്കരിക്കപ്പെടുകയും ചെയ്യുന്ന കമ്യുണിസ്റ്റുപാര്‍ടികള്‍ക്ക് ജനാധിപത്യ ശക്തികളുമായുള്ള സഹകരണത്തിലൂടെ മുന്നേറാന്‍ കഴിയും. ദക്ഷിണാഫ്രിക്ക ഇതിനുദാഹരണമാണു. അവിടെ വിമോചനത്തിനു ശേഷവും ആഫ്രിക്കന്‍ നാഷണല്‍ കോണ്‍ഗ്രസും സൗത്ത് ആഫ്രിക്കന്‍ കമ്യുണിസ്റ്റുപാര്‍ട്ടിയും ട്രേഡ് യുണിയന്‍ കൊണ്‍ഫെഡറെഷനും തമ്മിലുള്ള സഖ്യം തുടരുകയാണ്. ഇന്ത്യയിലും കാലഘട്ടത്തിന്റെ ആവശ്യം ഇത്തരമൊരു കൂട്ടുകെട്ടാണ്.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar